Michał Czajkowski
Store norske leksikon,Språk og litteratur,Litteratur i verden,Europa,Polens litteratur,Polens litteratur på 1800-tallet
Michał Czajkowski var en polsk poet og forfatter som regnes som en del av den ukrainske skolen i den polske romantikken.
Polen var på den tiden okkupert av Preussen, Russland og Østerrike. Polakkene gjorde opprør flere ganger, og Czajkowski deltok i novemberoppstanden som startet i november 1830 og varte til oktober 1831. Etter at oppstanden ble slått ned flyktet han til Frankrike og bodde i Paris.I 1841 ble han sendt til Tyrkia som agent for de polske emigrantenes konservative fløy. Han konverterte i 1850 til islam, trådte inn i tyrkisk tjeneste og deltok i Krimkrigen under navnet Sadyk pasja. Senere ble han påvirket av slavofile ideer, og slo seg i 1872 ned i Ukraina etter å ha konvertert til den ortodokse kirke og oppnådd amnesti av tsaren.Czajkowski skrev en rekke romaner og noveller, hovedsakelig idealiserende skildringer av kosakklivet: Kosakkfortellinger ("Powieści kozackie", 1837), Wernyhora (1838), Ukrainas hetman ("Hetman Ukrainy", 1841). Les mer i Store norske leksikon Polens litteratur Polens historie Ukrainas historie Romantikken - litteratur